Diari Oficial de la Generalitat Valenciana


Sumari del DOGV 5856, del 24-09-2008 (2008/10381)

Judici verbal 276/2008. Notificació de la sentència a l'empresa Arquati Molduras, SL.
-------------------------------------------------------------------------------------

### Dades del document

Número de DOGV
:   5856

Data del DOGV
:   24-09-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10829


Data del document
:   10-09-2008

Organisme emissor
:   Jutjat de Primera Instància Número 1 de Quart de Poblet

Tipus de document
:   Edicte

Descriptors 

:   * sistema judicial

Judici verbal 276/2008. Notificació de la sentència a l'empresa Arquati Molduras, SL. [2008/10427]  
Eugenio Ángel Martín Sánchez, secretari del Jutjat de Primera Instància i Instrucció número 1, de Quart de Poblet (València) i partit judicial, mitjançant este edicte, fa saber:  
Que en este Jutjat se seguixen les actuacions de judici verbal de desnonament per falta de pagament amb el número 276/2008, a instància d'Arinva, SL contra Arquati Molduras, SL, i en atenció al desconeixement de l'actual domicili o residència de la part demandada, per provisió de data de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte, en el tauler d'anuncis d'este Jutjat per a dur a cap la diligència de notificació de sentència dictada en data 11 de juliol de 2008, pel jutge del Jutjat de Primera Instància de Quart de Poblet, número 1, Javier García-Miguel Aguirre, la dispositiva literal de la qual és la següent:  
«Dispositiva  
Estimar íntegrament la demanda interposada per la representació processal d'Arinva, SL, contra Arquati Molduras, SL, i, en conseqüència, declare resolt el contracte d'arrendament celebrat el 29 de setembre de 2006 que unia a ambdues parts, i condemne el demandat a deixar el local de negoci situat al carrer Canal Xúquer-Túria, número 38, de Quart de Poblet (València) lliure, vacu i expedit, i a disposició del titular, i se li advertix que en cas contrari podrà ser llançat judicialment a costa seua, i es podrà fer, fins i tot, ús d'un serraller per a dur a cap el desnonament. S'advertix al demandat que qualsevol bé moble que es trobe en la finca es considerarà abandonat a tots els efectes. El llançament judicial, en el cas que la sentència siga ferma i s'inste procediment d'execució, s'efectuarà el dia 8 d'octubre de 2008, a les 09.30 hores.  
Igualment, condemne el demandat a pagar a la part actora la quantitat de setanta-nou mil quatre-cents cinquanta-cinc euros amb dotze cèntims (79.455,12 €).  
Per últim, condemne el demandat en les costes causades en esta instància.  
Notifiqueu a totes les parts amb l'advertiment que esta resolució no és ferma. Contra esta es pot interposar recurs d'apel·lació que s'haurà de preparar mitjançant escrit presentat en este Jutjat en el termini de 5 dies des de la notificació d'esta resolució.  
Lliureu testimoniança d'esta sentència i uniu a les actuacions, i incorporeu l'original al llibre de sentències d'este Jutjat.   
Esta és la meua sentència, que pronuncie, mane i firme».  
Publicació. L'anterior sentència l'ha llegida en audiència pública; en done fe.  
I perquè valga de notificació en forma a Arquati Molduras, SL, el parador de la qual s'ignora, expedisc este edicte que firme i segelle.  
Quart de Poblet, 10 de setembre de 2008.- El secretari judicial: Eugenio Ángel Martín Sánchez.